Okawix:Okawix-doc.item8/lv

Kā meklēt krājumā (lauks Meklēšana un poga Meklēt! ): Okawix dod iespēju meklēt rakstus aktīvajā krājumā, kas atbilst meklēšanas kritērijiem. Šo funkciju nodrošina Wikiwix meklēšanas dzinis (tāpat kā Okawix,izstrādātājs Linterweb ).

Meklēšana ir vienkārša: ievadiet meklēšanas kritērijus meklēšanas logā. Pēc tam, kad esat ievadījis vismaz 4 simbolus, automātiskā meklēšanas iespēja piedāvā dažādus rakstus, kas atbilst jūsu meklēšanas kritērijiem konkrētajā krājumā.

Kad jūsu meklēšanas kritēriji ir ievadīti, turpiniet sekojoši, lai pabeigtu meklēšanu:

- nospiediet uz kādu no piedāvātajiem rakstiem.

- izvēlieties kādu no piedāvātajiem rakstiem izmantojot kursorsviras, un nospiediet "Enter".

- ievadiet vārdu logā Meklēšana un nospiediet "Enter".

- ievadiet vārdu logā Meklēšana un nospiediet pogu Meklēt! .

Pirmie divdesmit pieci meklēšanas rezultāti tiks parādīti kreisajā pusē, samazināmajā logā, sakārtoti pēc atbilstības meklēšanas kritērijam. Rakstu nosaukumi tiek attēloti krāsainos taisnstūros, kuru garums ir proporcionāls atbilstībai meklēšanas kritērijiem.

Piezīme 1 : fakts, ka raksts parādās starp meklēšanas kritērijiem atbilstošiem rakstiem nenozīmē, ka šis ralsts satur visus meklēšanas kritērijus. Atbilstību meklēšanas kritērijiem nosaka Wikiwik meklēšanas dzinis izmantojot sarežģītus algoritmus, kuri ,diemžēl, šajā palīdzības daļā neiekļaujas.

Piezīme 2 : Wikiwix ir radīts, lai optimāli spētu darboties ar jautājumiem, kuri uzdoti parastā formā. Tā vietā, lai ievadītu tikai atslēgvārdus, kuri, jūsuprāt, dos vislabākos rezultātus, jūs varat Wikiwix uzdot jautājumus, lidzīgi kā parastam cilvēkam. Piemēram, pieņemsim, ka jūs vēlaties noskaidrot, cik augsts ir Eifeļa tornis. Izmantojot Wikiwix, jūs varat uzdot šādu jautājumu:"Cik augsts ir Eifeļa tornis?". Wikiwix mēģinās saprast jūsu meklēto kritēriju nozīmi, un atgriezt jūsu meklējumam atbilstošākos rezultātus. Jāpiebilst, ka Wikiwix pagaidām nav sasniedzis īsta cilvēka inteleģences līmeni, tādēļ iespējams, ka Wikiwix nespēs izprast pilnīgu jautājuma nozīmi.

Tulk. Piezīme : Latviešu valodā šī iespēja strādā ļoti slikti. Ieteicams izvēlēties atslēgvārdu meklēšanas ceļu.